KOMMISSIONEN FOR DE EUROPÆISKE FÆLLESSKABER 
Bruxelles, den 29.05.1997 
KOM(97) 247 endelig udg. 
97/ 0154 (SYN) 
MEDDELELSE FRA KOMMISSIONEN TIL RÀDETT 
EUROPA-PARLAMENTET OG DET EUROPÆISKE MONETÆRE INSTITUT 
PÅLYDENDE VÆRDIER OG TEKNISKE SPECIFIKATIONER 
FOR EURO-MØNTER 
Forslag til 
RÅDETS FORORDNING (EF) 
om euromønternes pålydende værdi og tekniske specifikationer 
(forelagt af Kommissionen) 

1. Indledning 
Den 1. januar 1999 bliver euroen den fælles valuta for de deltagende medlemsstater. 
Omregningskurserne mellem de deltagende valutaer vil blive uigenkaldeligt fastlåst fra 
1. januar 1999, og den fælles myndighed, Den Europæiske Centralbank, vil fastlægge 
pengepolitikken for euroen. De nye eurosedler og -mønter vil begynde at cirkulere senest 
den 1. januar 2002. 
Arbejdet med vælge de tekniske specifikationer for mønterne (størrelse, form, farve, 
metalsammensætning, rand osv.) og mønternes pålydende værdi falder ind under Rådets 
ansvarsområde, i den udstrækning det er nødvendigt af hensyn til mønternes smidige 
omløb i Fællesskabet. Det forberedende arbejde vedrørende de tekniske specifikationer 
begyndte i 1992, da medlemsstaternes finansministre gav en arbejdsgruppe af 
medlemsstaternes møntdirektører mandat til at undersøge mulighederne og fremlægge et 
fuldstændigt forslag. På grundlag af møntdirektørernes tekniske arbejde og efter høring af 
forskellige brugerorganisationer fremlægger Europa-Kommissionen nu formelt et forslag 
til Rådet i form af en forordning efter traktatens artikel 105 A, stk. 2. 
Ved at fremlægge et forslag til forordning på nuværende tidspunkt følger Kommissionen 
en procedure, der anvendes for andre forordninger i forbindelse med indførelsen af den 
fælles valuta med henblik på at tilvejebringe politisk enighed på et tidligt tidspunkt, 
således at den formelle vedtagelse i 1998 vil blive en ren formalitet. Kommissionen 
foreslår, at der søges politisk godkendelse af udkastet til forordning på Det Europæiske 
Råds møde i Amsterdam i juni 1997. De efterfølgende faser i beslutningsproceduren 
(samarbejde med Europa-Parlamentet i overensstemmelse med artikel 189 C og høring af 
EMI) vil ligeledes finde sted på samme uformelle grundlag, således at møntproduktionen 
kan begynde, inden forordningen træder i kraft. 
Det er specielt vigtigt, at der foreligger godkendelse i god tid. På Det Europæiske Råds 
møde i Madrid i december 1995 blev der opnået enighed om, at euromønterne senest 
skulle indføres den 1. januar 2002. En tidligere dato for indførelse af sedler og mønter 
kan ikke udelukkes. Møntdirektørerne skønner, at det vil tage tre år at producere de 
nødvendige mængder euromønter. Procedurerne med henblik på at fremskaffe 
blanketterne bør sættes i værk mindst seks måneder før møntproduktionens start, og for 
at forberede de nødvendige materialer til blanketterne skal de tekniske specifikationer 
være kendt seks mindst måneder forinden. 
Det fuldstændige forslag er vedlagt som bilag 1. Hovedprincipperne bag forslaget er, at 
mønterne skal være lette at bruge og genkende, acceptable for alle grupper af brugere og 
være sikre. For at sikre, at alle disse ofte modstridende mål opfyldes, er der gennemført 
en omfattende høring af brugergrupperne. 
2. Pålydende værdi 
Der vil blive otte pålydende møntværdier (1, 2, 5, 10, 20 og 50 cents og 1 og 2 euro). 
Disse værdier er valgt efter aftale med EMI. Målet er at skabe en møntrække, som 
sammen med de pålydende værdier i seddelrækken (fra 5 euro til 500 euro) vil skabe 
betingelserne for, at det bliver så let som muligt at foretage kontantbetalinger. 
3. Taktile karakteristika for at mønterne let kan kendes fra hinanden 
Det er vigtigt, at mønterne er lette at anvende og genkende. Møntrækken deles op i tre 
sekvenser, med varierende form, vægt, farve og tykkelse. Der indføres adskillige 
nyskabende karakteristika for at hjælpe forbrugerne - men specielt blinde og svagtseende 
- med at kende mønterne fra hinanden, bl.a. følgende: 
- forskelle i randen på de på hinanden følgende mønter i rækken 
- en rille på randen på 2 cent-mønten 
- en 20 cent-mønt som har form af en "spansk blomst". 
4. Valg af metal 
Valget af metal har væsentlig betydning for både sikkerhed og sundhed. Den langt 
overvejende del af medlemsstaterne anvender nikkel i deres mønter (omkring 75% af 
mønterne). Rådet og Europa-Parlamentet vedtog imidlertid i 1994 et direktiv (94/27/EF) 
om begrænsning af anvendelsen af nikkel i visse produkter ud fra den erkendelse, at 
nikkel kan forårsage allergier under visse omstændigheder. Selv om mønter ikke falder 
ind under dette direktiv, anvender nogle medlemsstater allerede en nikkelfri legering 
kaldet Nordic Gold i deres nuværende møntsystem af hensyn til den offentlige sundhed. 
Det forekommer ønskeligt at reducere nikkelindholdet i mønter, når der indføres et nyt 
møntsystem. Derfor er seks af de otte mønter fuldstændig nikkelfrie. Kun 1 og 2 
euromønterne, som repræsenterer omkring 8% af den samlede møntmængde, vil 
indeholde nikkel. 
For 1 og 2 euromønterne er der som følge af deres høje værdi behov for yderligere 
sikkerhedsforanstaltninger for at reducere risikoen for falskmøntneri. Der foreslås to 
specielle foranstaltninger: for det første, at mønterne bliver i to farver, og for det andet, at 
der anvendes en "sandwich"-teknik, således at mønterne fremstilles i tre lag. Tekniske 
forhold gør, at det med den kendte teknologi ville være yderst problematisk at 
gennemføre den nødvendige testning, tilpasning og udvikling af produktionsprocessen af 
et nikkelfrit alternativ til disse mønter inden for fristen for indførelsen af euromønterne 
den 1. januar 2002. 
Af hensyn til den offentlige sundhed vil Kommissionen benytte CRAFT-projektet i det 
fjerde rammeprogram til yderligere forskning i behandling af metaller med henblik på at 
neutralisere nikkels allergiske virkninger. Kommissionen vil desuden høre Det 
Videnskabelige Udvalg for Kemiske Forbindelsers Toksicitet og Økotoksicitet og 
foretage en evaluering af resultaterne. 
5. Høringer 
Der har været afholdt omfattende høringer med de vigtigste brugergrupper, særlig "Euro 
Working Group of the Consumer Committee" (herunder blinde og svagtseende) og 
repræsentanter for automatindustrien. 
6. Design 
Mønternes design vælges efter en særlig procedure. Medlemsstaterne har besluttet, at 
mønterne skal have en fælles side, der viser et europæisk motiv og værdien, og en side, 
der viser et nationalt symbol omgivet af Unionens tolv stjerner. Hver enkelt medlemsstat 
har selv ansvaret for at vælge det nationale symbol. Den fælles side er ved at blive 
udvalgt på grundlag af en europæisk konkurrence, som koordineres af Kommissionen. 
Vinderdesignet vil blive valgt på Det Europæiske Råds møde i Amsterdam i juni 1997 og 
vil snarest derefter blive offentliggjort. 

BEGRUNDELSE 
1. INDLEDNING - GENERELLE BETRAGTNINGER 
Hovedformål med forslagene 
I henhold til artikel 105 A, stk. 2, i traktaten kan medlemsstaterne udstede mønter. 
Rådet kan imidlertid vedtage foranstaltninger med henblik på at harmonisere den 
pålydende værdi og de tekniske specifikationer for mønterne, i den udstrækning det 
er nødvendigt af hensyn til mønternes smidige omløb i Fællesskabet. 
På mødet i Madrid i december 1995 nåede Det Europæiske Råd til enighed om, at 
euromønterne senest skulle indføres den 1. januar 2002. Det kan ikke udelukkes, at 
de indføres før dette tidspunkt. De europæiske møntdirektører skønner, at det tager 
tre år at producere de mængder euromønter, som er nødvendige inden 
indførelsesdatoen. Euromønternes tekniske karakteristika skal være kendt mindst et 
år, inden produktionen kan starte, således at der er tid nok til at fremskaffe 
blanketterne. 
Artikel 105 A, stk. 2, finder anvendelse fra begyndelsen af tredje fase af Den 
Økonomiske og Monetære Union. I henhold til traktaten skal beslutningen tages af 
de deltagende medlemsstater. 
Ved at fremsætte forslag til forordning på nuværende tidspunkt sigter 
Kommissionen på, at der hurtigt skabes politisk enighed, således at forordningens 
formelle vedtagelse bliver en ren formalitet. 
Formålet med forslaget til Rådets forordning er at fastlægge ensartede 
specifikationer for den første euromøntrække med henblik på at sikre mønternes 
smidige omløb i Fællesskabet. 
De foreslåede specifikationer er blevet fastlagt med henblik på at sikre, at mønterne 
er lette at anvende og genkende, acceptable for de vigtigste grupper af brugere og 
sikre. 
2. BEMÆRKNINGER TIL ARTIKLERNE I UDKASTET TIL RÅDETS FORORDNING OM DEN 
PÅLYDENDE VÆRDI OG TEKNISKE SPECIFIKATIONER FOR EUROMØNTER 
Artikel 1 
I denne artikel anføres den pålydende værdi og de tekniske karakteristika for de otte 
euromønter. 
De pålydende værdier er fastsat på en sådan måde, at de sikrer, at det er let at 
foretage kontantbetalinger af beløb udtrykt i euro og cent. 
De foreslåede mønters diameter og vægt stiger med møntens stigende værdi. 
<? 
Diameter, tykkelse og vægt er indbyrdes afhængige variable, der er forbundet med 
møntsammensætningen. En ændring i valget af materiale kan derfor i det mindst 
ændre én af disse variable. 
De foreslåede former, farver og randriflinger skal lette genkendelsen af mønterne. 
Sammensætningen og randskriften skal give sikkerhed for, at der ikke sker 
falskmøntneri. 
Artikel 2 
I denne artikel fastsættes ikrafttrædelsestidspunktet. Forordningen skal træde i kraft 
den 1. januar 1999. 
Forslag til 
RÅDETS FORORDNING (EF) 
om euromønternes pålydende værdi og tekniske specifikationer 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig 
artikel 105 A, stk. 2, 
under henvisning til forslag fra Kommissionen, 
under henvisning til udtalelse fra Den Europæiske Centralbank, 
i samarbejde med Europa-Parlamentet, og 
ud fra følgende betragtninger: 
(1) På Det Europæiske Råds møde i Madrid den 15. og 16. december 1995 vedtoges 
scenariet for overgangen til den fælles valuta, i henhold til hvilket euromønterne 
senest indføres den 1. januar 2002; 
(2) i artikel 105 A, stk. 2, i traktaten anføres, at "Medlemsstaterne kan udstede 
mønter med forbehold af ECB's godkendelse af omfanget heraf. Rådet, der 
træffer afgørelse efter fremgangsmåden i artikel 189 C og efter høring af ECB, 
kan vedtage foranstaltninger med henblik på at harmonisere den pålydende værdi 
og de tekniske specifikationer for alle mønter, som er bestemt til at sættes i 
omløb, i den udstrækning det er nødvendigt af hensyn til mønternes smidige 
omløb i Fællesskabet"; 
(3) Det Europæiske Monetære Institut har anført, at seddelrækken i euro vil gå fra 
5 euro til 500 euro; sedlernes og mønternes pålydende værdi skal give mulighed 
for, at der let kan foretages kontantbetalinger af beløb udtrykt i euro og cent; 
(4) Det Monetære Udvalg gav EF-møntdirektørerne mandat til at undersøge og 
udarbejde et fuldstændigt forslag til et europæisk fælles møntsystem; de 
fremlagde et forslag i november 1996 og et revideret forslag i februar 1997, der 
beskriver de nye euromønters pålydende værdi og tekniske specifikationer 
(diameter, tykkelse, vægt, farve, sammensætning og rand); 
(5) der har været afholdt høringer med forbrugersammenslutninger, Den Europæiske 
Blindeorganisation og repræsentanter for automatindustrien for at tage hensyn til 
vigtige møntbrugerkategoriers specifikke krav; for at sikre en smidig overgang til 
euroen og fremme brugernes accept af det nye møntsystem skal det garanteres, at 
visuelle og taktile karakteristika gør det let at skelne mønterne fra hinanden; 
> 
(6) på grund af 1- og 2-euros høje værdi er der behov for nogle særlige 
sikkerhedsforholdsregler for at reducere mulighederne for forfalskning; de mest 
effektive sikkerhedsforholdsregler i dag anses for at være en teknik til 
møntfremstilling i tre lag og kombinationen af to forskellige farver i én mønt; 
(7) i 1994 vedtog Rådet og Europa-Parlamentet et direktiv (94/27/EF) om 
begrænsning af anvendelse af nikkel i visse produkter i erkendelse af, at nikkel 
kan forårsage allergier under visse omstændigheder; mønter er ikke omfattet af 
dette direktiv; nogle medlemsstater anvender ikke desto mindre en nikkelfri 
legering kaldet Nordic Gold i deres nuværende møntsystem af hensyn til den 
offentlige sundhed; det forekommer ønskeligt at reducere nikkelindholdet i 
mønter ved overgangen til et nyt møntsystem -
VEDTAGET FØLGENDE FORORDNING: 
Artikel 1 
Den første euromøntrække omfatter otte pålydende værdier fra 1 cent til 2 euro med 
følgende tekniske specifikationer: 
Pålydende 
værdi 
(euro) 
2 
1 
0,50 
0,20 
0,10 
0,05 
0,02 
0,01 Diameter i 
mm 
25,75 
23,25 
24,25 
22,25 
19,75 
21,75 
18,75 
16,25 Tykkelse i 
mm 
1,95 
2,125 
1,69 
1,63 
1,51 
1,41 
1,36 
1,32 Vægt 
'g 
8,5 
7,5 
7 
5,7 
4,1 
3,9 
3 
2,2 Form 
Rund 
Rund 
Rund 
Form 
som 
"spansk 
blomst" 
Rund 
Rund 
Rund 
Rund Farve 
Ydre del: 
hvid 
Indre del: 
gul 
Ydre del: 
gul 
Indre del: 
hvid 
Gul 
Gul 
Gul 
Rød 
Rød 
Rød Sammensætning 
Kobbernikkel 
(Cu75Ni25) 
tre lag 
Nysølv/nikkel/nysølv 
CuZn20Ni5/Ni 12/CuZn20Ni5 
Nysølv 
(CuZn20Ni5) 
tre lag 
Cu75Ni25/Ni7/Cu75Ni25 
Nordic Gold 
Cu89A15Zn5Snl 
Nordic Gold 
Cu89A15Zn5Snl 
Nordic Gold 
Cu89A15Zn5Snl 
Forkobretjern 
Forkobretjern 
Forkobret jern Rand 
Rand­
skrift 
Fin 
rifling 
Afbrudt 
rifling 
Grov 
rifling 
Uden 
rand­
prægning 
Grov 
rifling 
Glat 
Glat med 
en rille 
Glat 
Artikel 2 
Denne forordning træder i kraft den 1. januar 1999. 
ISSN 0254-1459 
KOM(97) 247 endelig udg. 
DOKUMENTER 
DA 09 10 
Katalognummer : CB-C0-97-263-DA-C 
ISBN 92-78-20777-2 
Kontoret for De Europæiske Fællesskabers Officielle Publikationer 
L-2985 Luxembourg